# Aràbia

### De Viquipèdia

Aquest article és sobre la península asiàtica. Per a la província romana, vegeu Aràbia Pètria.

Aràbia (en àrab العربيّة, al-'Arabīyah) és una península del sud-oest d'Àsia, a la confluència amb Àfrica. És una regió majoritàriament de clima desèrtic. Sovint és coneguda també com la península Aràbiga .

Aràbia vista des de l'espai.

El litoral de la península està banyat a l'oest pel mar Roig i el golf d'Aqaba, al sud pel mar d'Aràbia i a l'est pel golf d'Oman i el golf Pèrsic. Al nord, limita amb Israel, Jordània, l'Iraq i Kuwait. Políticament, la península Aràbiga està dividida en els següents estats (de major a menor extensió):

- Aràbia Saudita
- Iemen
- Oman
- Emirats Àrabs Units (EAU)
- Qatar
- Bahrain

L'Aràbia Saudita (regne governat per la dinastia wahhabita dels al-Saüd) ocupa la major part de la península, que té una extensió total de tres milions de quilòmetres quadrats. La majoria de la població, d'uns cinquanta milions de persones, viu a l'Aràbia Saudita i el Iemen. El subsòl d'Aràbia conté grans quantitats de petroli. A la península s'hi troben la Meca i Medina, les ciutats santes de l'Islam, totes dues a l'Aràbia Saudita, per la qual cosa el país té una gran ascendència sobre els seus veïns. Els EAU i Qatar són la seu de les principals cadenes de televisió del món àrab, com ara Al-Jazira.

El terme "Pròxim Orient" de vegades s'aplica només a la península Aràbiga, si bé normalment es refereix a una regió molt més extensa; "Aràbia", en canvi, sovint és usat per referir-se només a l'Aràbia Saudita. En altres temps el terme "Aràbia" abastava tot el que avui coneixem com el món àrab, des del Marroc a l'oest fins a Oman a l'est.

## [edita] Història antiga

Aràbia és el país dels àrabs. Els aribi són coneguts des del segon mil·lenni aC.

Els primers sobirans d'Aràbia s'esmenten al segle VIII aC, però només devien governar confederacions tribals, ja que la regió fou habitada tradicionalment per pobles nòmades; l'escassetat d'aigua i l'aridesa del sòl en fan un terreny inhòspit per a l'agricultura. Així, en els inicis trobem la reina Zabida i la reina Samsi. Cap a començament del segle VII aC apareixen les reines Iati, Te'elhunu; Hazael i Iskallatu (aquestes dues van governar conjuntament), i Hazael i Tabia (també governant conjuntament).

A mitjan segle Iata (anomenat Uaate, Watig, Iauta o Yautag, és a dir "espavilat") governava amb la reina Adiya.

Altres sobirans són Abiiati, Uaate II (que disputa el poder a l'anterior) i el fill d’aquest darrer, Ben Uaate.

### [edita] Vegeu també

- Aràbia (província romana)
- Aràbia Feliç
- Aràbia Pètria

Obtingut de "http://ca.wikipedia.org../../../a/r/%C3%A0/Ar%C3%A0bia.html"

Categories: Àsia | Penínsules

##### Views

- Article
- Discussió
- Revisió actual

##### Cerca

##### En altres llengües

- العربية
- ܐܪܡܝܐ
- Asturianu
- Български
- Bosanski
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Hornjoserbsce
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Kernewek
- Latina
- Lëtzebuergesch
- Líguru
- Lietuvių
- Bahasa Melayu
- Nederlands
- ‪Norsk (bokmål)‬
- Occitan
- Иронау
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Kiswahili
- ไทย
- Türkçe
- Українська
- 中文